钦定古今图书集成/明伦汇编/氏族典/第339卷 > 刘弥卲
## 钦定古今图书集成/明伦汇编/氏族典/第339卷 > 刘弥卲

按《万姓统谱》：“弥卲字寿翁，夙之子。夙方盛年殁，家贫，
有书数厨。弥卲慨念先泽，卧起其间，不为举子业，惟
以学古为心。自六经以下，莫不抄纂，考论古今，断制
义理，一以洙、泗、关、洛之语为法，事必求通，理欲实践，
自童至耄，确然不移。”少以贫食于学，后弃去。郡博士
俞来致学俸，却不受。郡守杨栋创尊德堂于学宫以
处之，亦不久留。及栋提点福建刑狱，复论荐于朝，未
报。卒，年八十二。